SIRI ขายหุ้นกู้ 1 พันลบ. ดอกเบี้ย 3.9% ระดมทุนซื้อที่ดินพัฒนาโครงการ
SIRI ขายหุ้นกู้ 1 พันลบ. อายุ 3 ปี 6 ด. ดอกเบี้ย 3.9% จอง 9-15 ต.ค.นำเงินที่ได้จากการหุ้นกู้ครั้งนี้ เพื่อซื้อที่ดินเพื่อพัฒนาโครงการ และ/หรือเป็นเงินทุนหมุนเวียนในการดำเนินกิจการของบริษัท
6 ต.ค. 2558

บริษัท แสนสิริ จำกัด (มหาชน) หรือ SIRI ระบุว่า บริษัทได้ยื่นแบบแสดงรายการการเสนอขายหุ้นกู้ของบริษัท มูลค่าไม่เกิน 1,000 ล้านบาท อายุ 3 ปี 6 เดือน ครบกำหนดไถ่ถอนปี พ.ศ. 2562 อัตราดอกเบี้ยคงที่ร้อยละ 3.90 ต่อปี 
โดยเสนอขายหุ้นกู้ในกรณีทั่วไปต่อผู้ถือหุ้นกู้ชุด SIRI15OA ซึ่งจะเปิดจองซื้อในวันที่ 9 และ 12 ต.ค.นี้ , ผู้ลงทุนประเภททั่วไปซึ่งเป็นผู้ถือหุ้นกู้ที่จัดออกโดยบมจ.แสนสิริ ทุกรุ่น ผู้ลงทุนทั่วไป และผู้ลงทุนสถาบัน จะเปิดจองซื้อในวันที่ 14-15 ต.ค.58  ทั้งนี้ ธนาคารกรุงไทยเป็นผู้จัดการการจัดจำหน่าย
ทั้งนี้ หุ้นกู้ดังกล่าวได้รับอันดับความน่าเชื่อถือของหุ้นกู้ที่ BBB โดยบริษัท ทริสเรทติ้ง จำกัด เมื่อวันที่ 1 ก.ย. 58 และบริษัทมีวัตถุประสงค์นำเงินที่ได้จากการหุ้นกู้ครั้งนี้ เพื่อซื้อที่ดินเพื่อพัฒนาโครงการ และ/หรือเป็นเงินทุนหมุนเวียนในการดำเนินกิจการของบริษัท